16. egyptiske dynasti

16. egyptiske dynasti var en herskerslekt som styrte regionen Teben i Øvre Egypt i rundt 70 år.

Dette dynastiet, sammen med femtende og syttende dynastier, er ofte kombinert under gruppebetegnelsen andre mellomepoke (ca. 1650-1580 f.Kr.), en periode hvor oldtidens Egypt ble delt mellom Øvre og Nedre Egypt (henholdsvis den sørlige og nordlige delen av landet) hvor det var ulike faraoer som styrte i Teben og hyksoskongene i det femtende dynasti som styrte fra Avaris.

Identifikasjon 

Av de to versjonene av Manethos Aegyptiaca, er sekstende dynasti beskrevet av den mer troverdige Africanus (støttet av Syncellus) som «sauegjeterkongene» (det vil si hyksos-kongene), men av Eusebius som konger i Teben.

Ryholt (1997), fulgt av Bourriau (2003), i rekonstruksjonen av Turinopapyrosen, tolket en liste av konger basert i Teben som utgjør Manethos sekstende dynasti, skjønt dette er en av Ryholts «mest omdiskuterte og mest langtrekkende» konklusjoner. Av denne grunn har andre forskere ikke fulgt Ryholt og ser kun «utilstrekkelige» bevis for tolkningen av sekstende dynasti som basert i Teben.

Historie 
Den vedvarende krigen mot femtende dynasti dominerte det kortvarige sekstende dynasti. Hærene til femtende dynasti erobret by etter by fra deres sørlige fiender, vant gradvis mer og mer av områdene til sekstende dynasti inntil de til sist erobret selve Teben. I sin undersøkelse av andre mellomepoke har Kim Ryholt foreslått at Dedumose I søkte om en fredsavtale i de siste årene av dynastiet, men en av hans forgjengere, Nebiryraw I, kan ha vært mer suksessfull og synes å ha hatt en periode med fred i sin tid.

Sult, som hadde plaget Øvre Egypt i løpet av trettende dynasti og fjortende dynasti, men det forverret også situasjonen for sekstende dynasti, særlig for tiden under og etter styret til farao Neferhotep III.

Faraoer 
Fra Ryholts rekonstruksjon av Turinopapyrusen kan 15 konger nå bli navngitt, fem av dem opptrer i samtidige kilder. Mens de fleste av herskerne var sannsynlig basert i Teben, kan en del ha vært lokale herskere fra andre betydningsfulle byer i Øvre Egypt, blant annet Abydos, El Kab og Edfu. Ved styret til Nebiriau I, ble det riket som ble kontrollert av sekstende dynasti, strakte seg minst så langt nord som Hu og sør til Edfu. Ikke listet i Turinopapyrusen (etter Ryholt) er Wepwawetemsaf, som etterlot en stele i Abydos og var antagelig en lokal konge i Abydos-dynastiet.

Ryholt har gitt liste av konger fra den sekstende dynasti som vist i tabellen nedenfor. Andre, som Helck, Vandersleyen, Bennett kombinerer en del av disse herskerne med en del av disse herskerne fra syttende dynasti. De anslåtte datoene kommer fra Bennetts publikasjon.

Egyptologen Wolfgang Helck har imidlertid gitt en annen liste over herskere for sekstende dynasti:

Følgende farao kan også ha tilhørt dette dynasti: Seneb Kay.

Referanser

Litteratur 
 Bourriau, Janine ([2000] 2003): «The Second Intermediate Period» i: Shaw, Ian: The Oxford history of ancient Egypt, Oxford: Oxford University Press, ISBN 0-19-280458-8
 Cory, Isaac Preston (1876): Cory's Ancient fragments of the Phoenician, Carthaginian, Babylonian, Egyptian and other authors, Reeves & Turner
 Kuhrt, Amélie (1995): The Ancient Near East: c. 3000-330 BC, London: Routledge, ISBN 9780415013536
 Ryholt, K. S. B. (1997): The Political Situation in Egypt during the Second Intermediate Period, c. 1800 - 1550 BC. København: Museum Tusculanum Press. ISBN 8772894210.

Se også
Liste over faraoer

Dynastier i oldtidens Egypt